**VOLILNA KOMISIJA ŠOU V LJUBLJANI**

**OBJAVLJA**

ODLOČITEV

**O PREDLOGIH IZ 52/II ČLENA VOLILNEGA PRAVILNIKA ŠOU V LJUBLJANI**

Volilna komisija ŠOU v Ljubljani je na 3. redni seji, dne 25. 9. 2018, odločala o predlogih iz 52/II člena Volilnega pravilnika, ki pravi: “V primerih, ko se predavanja na posameznem visokošolskem ali višješolskem zavodu izvajajo izven sedeža zavoda, lahko Volilna komisija, na predlog oseb s statusom študenta na tem zavodu in imajo volilno pravico, določi več naslovov volišč na tem zavodu, pri čemer lahko predlog zavrne in odločitev obrazloži.”

Volilna komisija je prejela **en(1)** predlog, in sicer:

1. Predlog, da se za glasovanje na 3. volilni enoti **Akademija za likovno umetnost in oblikovanje** določi več naslovov volišč: na sedežu Akademije za likovno umetnost in oblikovanje (*Erjavčeva 23, 1000 Ljubljana*) in na dislocirani enoti, in sicer na *Dolenjski cesti 83, 1000 Ljubljana*.

Volilna komisija je predlog **sprejela**, saj je bil prejet v roku, ki ga določa Volilni pravilnik v svojem 52/III členu, ki pravi: “Predlog iz prejšnjega odstavka je potrebno vložiti najkasneje do enaindvajsetega (21) dne pred dnem glasovanja.” Predlog je bil vložen osebno, zato po Zakonu o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10 in 82/13) velja prejemna teorija, po kateri je Volilna komisija predlog na 3. volilni enoti **Akademija za likovno umetnost in oblikovanje** prejela dne 21. 9. 2018.

Volilna komisija je o teh predlogih odločila v skladu s 52/IV členom Volilnega pravilnika, ki pravi, da: “je volilna komisija o predlogu dolžna odločiti najkasneje peti (5) dan po poteku roka za vložitev predloga. Odločitev se objavi na oglasni deski in spletni strani ŠOU v Ljubljani.”

Zoper to odločitev je **v roku dveh (2) dni dovoljena pritožba na Razsodišče**.

V Ljubljani, 25. 9. 2018 Predsednica Volilne komisije ŠOU v Ljubljani, Nina Bjelica